Publication: Magyar Közlöny
Issue: MK-2002-141 (Year: 2002, Number: 141)
Era: 1990-2004
Section: a 2002. évi XLII. törvényhez
Paragraph Index: 2040

1. Az Art. 3. számú mellékletének A/8. pontja helyébe a következõ rendelkezés lép: „8. A kifizetõ a 2. a) pontban a termõföld bérbeadásából (földjáradékból) származó jövedelemrõl és a levont adóról, az adómentesség feltételéül szabott idõtartamra kötött, de ezen idõtartam lejárta elõtt megszûnt haszonbérleti szerzõdésrõl és az adókötelessé vált idõszakról, valamint a bérbeadott földterület ingatlan-nyilvántartási azonosító adatairól az adatszolgáltatást a földterület fekvése szerint illetékes önkormányzati adóhatósághoz teljesíti. Az adatszolgáltatásban fel kell tüntetni az adólevonás elmaradásának okát (természetben történõ bérfizetés). Az adatszolgáltatást a kifizetõ az adóévet követõ év március 31-éig, mágneses adathordozón április 20-áig teljesíti.”

Source: https://magyarkozlony.hu/hivatalos-lapok/f2aeb4ea60bf358f67cb51b3cefaa37f0d988427/dokumentumok/e1743b9f247b925334b6c7a6befb512fadaf3bb4/letoltes